Ау Iэшъхьэмафэм зэхигъэуцогъэ орфографие правилэхэм литературабзэм иуцун иапэрэ лэхъан ныIэп къаубытырэр. I936-рэ илъэсым ыуж тешIэгъэ уахътэм къыкIоцI адыгэхэм ягъэсэныгъэ умышIэжьынэу хэхъоныгъэ-зэхъокIыныгъэхэр фэхъугъэх, наукэм, гъэсэныгъэм, печатым лъэбэкъушхо адзыгъ, литературабзэр пытэу ылъакъо теуцуагъ, тхыбзэ жабзэм лъэшэу зиIэтыгъ. А пстэумэ адыгэ тхыбзэм ишапхъэхэр гъэпытэгъэнхэм ыкIи хэхъоныгъэ афэшIыгъэным яхьылIэгъэ пшъэрылъыкIэхэр зэшIохыгъэнхэ фаеу къызагъэуцугъэр бэшIагъэ.